hu de hu hu hu hu hu hu en hu eo hu hu en hbs_lat hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
CSR BEST PRACTICE 2009. PÁLYÁZAT – CCO Magazin
A vállalati felelősségvállalás hazai példaértékű esettanulmányait bemutató, három éve sikeres ‘CSR Best Practice’ pályázatot 2010-ben is meghirdeti a Magyar Public Relations Szövetség „CSR Best Practice 2009.” címmel. A pályázat célja olyan vállalatok és intézmények tevékenységeinek, működésének, programjainak és magatartásának bemutatása, követendő példaként közkinccsé tétele, amelyek a vállalati felelősségvállalás elvén (CSR, CR) alapulnak, s melyeknek teljes működését áthatja a felelősségvállalás.
1. A pályázat beadásával kapcsolatos tudnivalók:
Pályázhat minden olyan, Magyarországon működő vállalat illetve közintézmény, amely
(i) Magyarországon került bejegyzésre, vagy
(ii) nemzetközi vállalat magyarországi leányvállalataként Magyarországon működik, és a 2009-es évben integrált Társadalmi Felelősségvállalási Programot valósított meg.
A pályázatot az alábbi kategóriákban hirdetjük meg:
* Nemzetközi cég magyar leányvállalata
A pályázat első oldalán kérjük feltüntetni az alábbi adatokat:
* A pályázott kategória
* A pályázati anyag címe
* A vállalat főbb adatai (név, cégforma, székhely, fő tevékenység, székhely, levelezési
* Kontaktszemély, és annak elérhetőségi adatai
2. A sikeres pályázatnak az alábbi szempontoknak kell megfelelnie:
* A vállalat rendelkezik CSR stratégiával, a megvalósított programok nem elszigeteltek és/vagy eseti jellegűek
* A felelősség elve áthatja a vállalat teljes működését, az érvényesül az alaptevékenységében is, és megvalósul az érdekcsoportokkal folytatott napi kapcsolatokban
* A vállalati felelősségvállalás nem csupán jótékonykodásról és mecenatúráról szól, hanem felelős gondolkodásról és a társadalmi problémák megoldásában való aktív szerepvállalást jelent. A CSR program választ nyújt az érintett csoportok felől megfogalmazódó elvárásokra, vagy tapasztalható kritikára és kockázatokra
* Nemzetközi vállalat esetén a nemzetközi CSR stratégiát a cég megfelelően adaptálja a helyi viszonyokra
* A CSR stratégia és programok a menedzsment támogatásával és közreműködésével valósulnak meg
* A programokban részt vesznek, involválódnak a vállalat munkatársai, és a végrehajtása alatt folyamatos ellenőrzés, értékelés valósul meg
* A programok eredményeit a vállalat beépíti a napi működésébe, és figyelembe veszi a CSR stratégia későbbi továbbfejlesztése során is.
3. A pályázati anyagban kérjük összefoglalni a megvalósult projekt sajátosságait, különös tekintettel az alábbi szempontokra:
* A társadalmi felelősségvállalás megjelenése a vállalat alaptevékenységében, működésében és vezetésében
* A felelős program(ok) célja
* A felelős programot/programokat megelőző kutatás és annak eredményei
* A felelősségvállalás stratégiája
* A felelős program(ok) megvalósítása
* A megvalósult programokra költött összeg (opcionális)
* A felelős program(ok) kommunikálása (a megvalósítás alatt és azt követően, illetve befelé és kifelé egyaránt)
* Értékelés, a felelős program(ok) eredményei
* A felelős program(ok) hatása a vállalat külső és belső érdekcsoportokkal fennálló kapcsolatára.
A 2010-es pályázatban kiemelt figyelmet kérünk fordítani annak részletes leírására és igazolására, hogy az etikus működés miként valósul meg a vállalat mindennapi működésében, és hogyan éri el a társaság a társadalmi és környezeti felelősség egyensúlyát.
A pályázathoz kérjük csatolni a felelősségvállalást alátámasztandó dokumentumokat is, pl. fényképek, újságcikkek, partnerszervezetektől érkezett referenciák stb. A pályázatokat olvasmányos formában kérjük elkészteni, digitális formában!
A pályázat nevezési díja 100.000 Ft + ÁFA pályázónként, amely díjat a cégnév megjelölésével és „CSR Best Practice 2009. nevezési díj” megjegyzéssel a Magyar PR Szövetség K&H 10402166-21629853-00000000 számú bankszámlájára kérjük átutalni a nevezéssel egy időben.
Közintézmények számára a nevezés díjmentes, lévén közpénzek felhasználásáról van szó, és az nem fordítható a szervezet saját munkájának értékelésére, vagy megmérettetésére.
5. Nevezési határidő: 2010. augusztus 30.
* A pályázati anyag maximális mérete: nincs limitálva (a nagy terjedelmű fotókat, filmeket, kiadványokat digitális formában külön adathordozón – DVD, CD – kérjük mellékelni!)
* A pályázatokat a palyazat@mprsz.hu e-mail címre kérjük megküldeni!
* A beadni kívánt fényképek minimális felbontása: 300 dpi.
(Amennyiben a pályázati anyag terjedelme miatt mail-en nem küldhető, úgy kérjük külön, digitális adathordozón, 5 példányban az MPRSZ titkárságára eljuttatni: 1087 Budapest, VIII. ker. Kerepesi út 29/B. V. Ép. I. em. 17).
A beérkezett pályázatokat szakmai zsűri bírálja el 2010. október 31-ig. A szakmai zsűri tagjai:
Czakó Borbála – a Magyar Köztársaság londoni nagykövete, a HBLF elnöke
Demcsák Mária – a Piac&Profit magazin főszerkesztője
Dr. Szeles Péter – MPRSZ elnöke
Dr. Tóth Gergely- KÖVET elnöke
Igaz Zoltán – A Magyarországi Üzleti Tanács a Fenntartható Fejlődésért alelnöke
A pályázat eredményhirdetésére 2010 év végén kerül sor. A nyertes pályaműveket ezt követően ismét digitális könyv formátumban jelentetjük meg, és DVD formában fogja a szövetség terjeszteni, illetve – már haladó hagyományként – az adott évben nem értékesített példányokat a BGF, a BKF, a Pázmány Péter Katolikus Egyetem és a Sapientia Erdélyi Tudományegyetem könyvtárainak ajándékozza a MPRSZ.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin